paragraph_text: Vasilj Grigorovič Kričevskij (ukr. Василь Григорович Кричевський - Vasylj Grygorovyč Kryčevs'kyj); (Ukrajina, Vorožba, 12. siječnja 1873. - Venezuela, Caracas, 15. studenoga 1952.); ukrajinski je slikar, arhitekt, predavač umjetnosti, grafički umjetnik i majstor prilagodljive i dekorativne umjetnosti. Vasilj je brat poznatog ukrajinskog slikara Fedira Kričevskog. Vasilj je imao relativno manje obrazovanje, ali je imao veliko zanimanje za ukrajinsku folklornu umjetnost i povijest ukrajinske umjetnosti. Tijekom svog života dobio je niz priznanja i uz druga djela ukupno je naslikao oko 300 slika.